CELEX: 32011D0454
Language: sl
Date: 2011-07-22 00:00:00
Title: 2011/454/EU: Izvedbeni sklep Komisije z dne 22. julija 2011 o nekaterih zaščitnih ukrepih v zvezi s klasično prašičjo kugo v Litvi (notificirano pod dokumentarno številko C(2011) 5137)  Besedilo velja za EGP

23.7.2011   
            
            
               SL
            
            
               Uradni list Evropske unije
            
            
               L 193/50
            
         IZVEDBENI SKLEP KOMISIJE
   z dne 22. julija 2011
   o nekaterih zaščitnih ukrepih v zvezi s klasično prašičjo kugo v Litvi
   (notificirano pod dokumentarno številko C(2011) 5137)
   (Besedilo velja za EGP)
   (2011/454/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Klasična prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in pri izvozu v tretje države.
            
         
               (2)
            
            
               V primeru izbruha klasične prašičje kuge obstaja tveganje, da se povzročitelj bolezni razširi na druga gospodarstva s prašiči in divje prašiče. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in v tretje države.
            
         
               (3)
            
            
               Direktiva Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (3) uvaja minimalne ukrepe, ki se morajo uporabljati v Uniji za nadzor klasične prašičje kuge. Člen 9 Direktive 2001/89/ES v primeru izbruhov navedene bolezni določa razmejitev okuženih in ogroženih območij, na katerih je treba izvajati ukrepe iz členov 10 in 11 navedene direktive.
            
         
               (4)
            
            
               Litva je obvestila Komisijo o trenutnem stanju glede klasične prašičje kuge na njenem ozemlju ter v skladu s členom 9 Direktive 2001/89/ES razmejila okužena in ogrožena območja, na katerih se uporabljajo ukrepi iz členov 10 in 11 navedene direktive.
            
         
               (5)
            
            
               Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba v sodelovanju z zadevno državo članico pripraviti seznam Unije območij z omejitvami v Litvi, ki so zaradi klasične prašičje kuge okužena in ogrožena območja („območja z omejitvami“).
            
         
               (6)
            
            
               Zato je treba območja z omejitvami v Litvi navesti v Prilogi k temu sklepu in določiti trajanje navedene razmejitve.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Litva zagotovi, da okužena in ogrožena območja, razmejena v skladu s členom 9 Direktive 2001/89/ES, zajemajo vsaj območja iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 22. julija 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 316, 1.12.2001, str. 5.
   
      PRILOGA
      
                  Območja v Litvi
               
               
                  Območja z omejitvami iz člena 1
               
               
                  Uporaba do datuma
               
            
                  Okuženo območje
               
               
                  Mesto Jonava in naslednjih 67 vasi v okrožju Jonava v okraju Kaunas: Akliai, Barantiškiai (kmetija), Bazilionys, Beržynai (kmetija), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (kmetija), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (železniška postaja), Žeimiai (naselje), Žieveliškiai, Žvėrynai.
               
               
                  20. avgusta 2011
               
            
                  Ogroženo območje
               
               
                  Okrožje Jonava v okraju Kaunas (razen območij v okuženem območju) in naslednjih 23 vasi v okrožju Kėdainiai v okraju Kaunas: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (kmetija), Stašaičiai, Slikiai, Slikiai (železniška postaja), Šilainiai, Šėta, Užkapiai in Vainiūnai ter 5 vasi v okraju Ukmergės – Manteikiai, Marašuvkos, Tarakų, Paliesės, Reniūnų.
               
               
                  20. avgusta 2011